पाएं अपने शहर की ताज़ा ख़बरें और फ्री ई-पेपरडाउनलोड करें
अच्छे कर्म सेवक ट्रस्ट जमशेदपुर ने कोरोना महामारी में अपने सामाजिक दायित्वों का निर्वहन करते हुए कोरोना संक्रमित की सहायता के लिए शहर के चिकित्सकों की मदद से एक डाॅक्टराें का पैनल तैयार किया है। इस पैनल में शामिल डॉक्टर कोरोना संक्रमितों को फोन पर नि:शुल्क परामर्श देंगे। पैनल में एलोपैथिक चिकित्सक में डॉ. अभय कुमार सिंह, डॉ. संजय गिरी और आयुर्वेद चिकित्सक में डॉ. मनीष डुडिया एवं होम्योपैथी चिकित्सक में डॉ. आनंद कुमार सिंह फोन पर चिकित्सीय परामर्श के लिए उपलब्ध रहेंगे।
अच्छे कर्म सेवक ट्रस्ट जमशेदपुर के प्रमुख चंदन खंडेलवाल ने बताया कि इस कोरोना काल में राष्ट्रीय स्वयंसेवक संघ के साथ मिलकर जमशेदपुर ब्लड बैंक में रविवार सुबह 10:00 बजे से शाम 4:00 बजे तक रक्तदान एवं प्लाज्मा दान के लिए एंटी बॉडी टेस्ट शिविर लगाया जाएगा। इसमें लोगों से अपील की गई है कि वे ब्लड व प्लाज्मा दान के लिए एंटीबॉडी टेस्ट के लिए आएं। संस्था के धीरज सावा, महेश कुमार और संघ के संतोष साहू एव सुमित गोयल ने लोगों को आगे आने की अपील की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn